تورکیه نینگ سمرقند باش قونسلگرلیگی آچیلدی
سمرقند باش قونسلگرلیگیده تورکیه تشقی ایش لر وزیری چاووش اوغلی صحبت قیلدی
تورکیه جمهوریتی نینگ سمرقند باش قونسلگرلیگی آچیلدی.
باش قونسلگرلیک نینگ آچیلیشی مناسبتی بیلن اوزبیکستان گه تشریف بویورگن تورکیه جمهوریتی تشقی ایش لر وزیری مولود چاووش اوغلی, اوزبیکستان تشقی ایش لر وزیری عبدالعزیز کاملوف, اوزبیکستان توریزم وزیرلیگی نینگ اورینباسری عزیز عبدالکریموف, تورکیه نینگ تاشکینت ایلچیسی اولغان بیکار و تورکیه نینگ سمرقند باش قونسلی صالح جان ار نینگ اشتراکی بیلن بیر مراسم بولیب اوتدی.
صحبتیده, سمرقند باش قونسگرلیگی نینگ تورکیه نینگ آته یورتی بولگن اوزبیکستان بیلن دایمی قرداشلیک نینگ بیر سمبولی دن عبارت بوله دیگن لیگی نی بیلدیرگن چاووش اوغلی, باش قونسلگرلیک نینگ آچیلیشی نی اوتگن ییلده تورکیه جمهوریتی جمهوررئیسی رجب طیب ایردوغان بیلن اوزبیکستان جمهوررئیسی شوکت میرضیایف نینگ بیرلیکده اعلان قیلگن لیگی نی ایسله تیب اوتدی.
چاووش اوغلی, "اوزبیکستان نی بیرینچی بولیب تورکیه جمهوریتی تن آلدی و اوزبیکستان ده بیرینچی ایلچیلیک آچگن اولکه هم بیز بولدیک" دییه قید ایتدی.
سمرقندده بیرینچی بولیب باش قونسلگرلیک آچیش گه تورکیه نینگ قرار قیلگن لیگی نی بیلدیرگن چاووش اوغلی, بیراق قیسقه بیر مدت آلدین قرداش قزاقستان نینگ هم اوشبو شهرده باش قونسلگرلیک آچگن لیگی نی معلوم قیلدی.
چاووش اوغلی, "اوزبیکستان ده برچه دیپلماتیک فعالیت لری میز مهم. لیکن مدنیتی میز نینگ قدیم شهری بولگن سمرقندده باش قونسلگرلیک نینگ آچیلیشی باشقه چه بیر اهمیت گه ایگه" دییه قید ایتدی.
حادثه پایتخت تاشکینت ده یوزبیرگن
